Z á p i s n i c a

zo zasadnutia obecného zastupiteľstva v Hontianskych Moravciach
 dňa 18.09.2025

Prítomní poslanci: podľa prezenčnej listiny

Program zasadnutia:

1. Otvorenie, predloženie programu zasadnutia.
2. Voľba overovateľov zápisnice.
3. Voľba návrhovej komisie.
4. Určenie zapisovateľa.
5. Schválenie žiadosti pre projekt Rekonštrukcia vegetačnej ČOV pre obec Hontianske Moravce.
6. Schválenie žiadosti pre projekt Obstaranie energetických certifikátov a pasportov obnovy verejných budov.
7. Schválenie žiadosti pre projekt Rekonštrukcia multifunkčného ihriska pri Spojenej škole.
8. Schválenie zmeny rozpočtu obce č. 1/2025.
9. Rôzne.
10. Záver

K bodom zasadnutia:

K bodu 1: Otvorenie, predloženie programu zasadnutia

Zasadnutie zastupiteľstva otvoril starosta obce Dalibor Tesársky, privítal prítomných, konštatoval, že na zasadnutí je prítomná nadpolovičná väčšina poslancov a zastupiteľstvo je uznášaniaschopné.  Následne predložil program zasadnutia. Program zasadnutia bol schválený bez pripomienok.

K bodu 2: Voľba overovateľov zápisnice

Za overovateľov zápisnice boli zvolení poslanci: p. MUDr. Jaroslav Jenčo, Ján Brunauer

K bodu 3: Voľba návrhovej komisie

Návrhovú komisiu poslanci zvolili v zložení: p. Peter Jankov, Ján Melicherčík 

K bodu 4: Určenie zapisovateľa. 

Za zapisovateľa starosta obce určil Ing. Marcelu Púčekovú.




K bodu 5: Schválenie žiadosti pre projekt Rekonštrukcia vegetačnej ČOV pre obec Hontianske Moravce.
Obec podala žiadosť na schválenie Projektového zámeru Integrovanej územnej investície Rekonštrukcia vegetačnej ČOV, tento projektový zámer bol schválený kooperačnou radou a tiež Radou partnerstva BBSK. Celková suma určená na rekonštrukciu ČOV je 1 050 000 € pričom spoluúčasť obce bude 8 %  (84 000 €). Žiadosť po schválení bude musieť byť podaná na MŽP, ktoré ju následne schváli. Nová ČOV bude na ploche pôvodnej ČOV, bude obsahovať čerpadlá a dúchadlá a bude dimenzovaná pre vyšší počet obyvateľov. 
Podľa úverovej kalkulačky Environmentálneho fondu obec môže požiadať o úver pre tento projekt s úrokom 0,5 % na dobu 15 rokov. Výška mesačných splátok by bola 467 €. Tento úver sa nezapočítava do celkového dlhu obce. 


K bodu 6: Schválenie žiadosti pre projekt Obstaranie energetických certifikátov a pasportov obnovy verejných budov.
Do roku 2030 budú musieť mať všetky verejné budovy energetický certifikát. Tieto energetické certifikáty je potrebné dať vypracovať pre každú budovu v majetku obce ( spolu je týchto budov 9).Tieto energetické certifikáty je potrebné najprv uhradiť z vlastných prostriedkov a  následne požiadať o preplatenie. Spoluúčasť obce v tomto prípade je 0 %. Tieto energetické certifikáty pre nás zabezpečí spoločnosť Ekotop s.r.o. v celkovej sume 35 470 € pre 9 budov. 

K bodu 7: Schválenie žiadosti pre projekt Rekonštrukcia multifunkčného ihriska pri Spojenej škole.
Ministerstvo cestovného ruchu a športu SR, v spolupráci s Fondom na podporu športu, vyhlásilo výzvu na výstavbu a modernizáciu športovej infraštruktúry v obciach do 3 000 obyvateľov. Výzva podporí projekty ako nové športoviská, rekonštrukciu a modernizáciu existujúcich štadiónov, ihrísk či telocviční, vrátane úprav pre bezbariérovosť a energetickú optimalizáciu. Obec sa do tejto výzvy zapojí s projektom Výmena umelého trávnika a oprava mantinelu viacúčelového ihriska pri spojenej škole ( tak ako sa už v minulosti zapojila do výzvy cez Ministerstvo cestovného ruchu a športu, pričom táto výzva bola nakoniec zrušená). Celková suma podľa rozpočtu je 53 963,22 €, spoluúčasť obce je 10 %. 

K bodu 8: Schválenie zmeny rozpočtu obce č. 1/2025.
Úprava  v rozpočte obce sa týka len presúvania prostriedkov na jednotlivých položkách schváleného rozpočtu. Rozpočtové opatrenie tvorí prílohu tejto zápisnice. 

K bodu 9: Rôzne
Pani riaditeľka Jeloková informovala prítomných o zlom technickom stave strechy na budove školskej jedálne, do ktorej po výdatných dažďoch začalo zatekať. Starosta obce pošle pracovníkov obecného úradu, aby tak ako aj v minulosti túto časť strechy opravili. Taktiež pani riaditeľka školy informovala o nízkom počte žiakov v spojenej škole, pričom navrhla poslancom, či by nebolo vhodné vybudovať v priestoroch školy denný stacionár pre seniorov. Poslanci sa zhodli na tom, že najprv bude potrebné zistiť, akou formou sa takýto denný stacionár prevádzkuje, ako je financovaný a pod. 
Starosta obce pozval prítomných na pripravované podujatie venované našim seniorom a jubilantom, ktoré sa bude konať dňa 23.102025 v priestoroch jedálne spojenej školy. 


K bodu 9:  Záver			
Starosta obce poďakoval prítomným poslancom za účasť a ukončil zasadnutie obecného zastupiteľstva.

V Hontianskych Moravciach 22.09.2025


Zapísala: Ing. Marcela Púčeková 


Overovatelia zápisnice:




............................................	............................................		............................................
MUDr. Jaroslav Jenčo  	   Ján Brunauer	 	                      Dalibor Tesársky
									             starosta obce

